Diari Oficial de la Generalitat Valenciana


Sumari del DOGV 7206, del 04-02-2014 (2014/905)

RESOLUCIÓ de 13 de setembre de 2013, del director general de Farmàcia i Productes Sanitaris, per mitjà de la qual es deleguen determinades competències de la Direcció General de Farmàcia i Productes Sanitaris en matèria d'organització d'horaris, servicis d'urgència i vacacions de les oficines de farmàcia de la Comunitat Valenciana en el Col·legi Oficial de Farmacèutics de la Província de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7206

Data del DOGV
:   04-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/905


Data del document
:   13-09-2013

Organisme emissor
:   Conselleria de Sanitat

Tipus de document
:   Resolució

RESOLUCIÓ de 13 de setembre de 2013, del director general de Farmàcia i Productes Sanitaris, per mitjà de la qual es deleguen determinades competències de la Direcció General de Farmàcia i Productes Sanitaris en matèria d'organització d'horaris, servicis d'urgència i vacacions de les oficines de farmàcia de la Comunitat Valenciana en el Col·legi Oficial de Farmacèutics de la Província de Castelló. [2014/905]  
La Generalitat Valenciana posseïx la competència exclusiva en ordenació farmacèutica, d'acord amb l'article 49.19a de la Llei Orgànica 5/1982, d'1 de juliol, de l'Estatut d'Autonomia, amb la nova redacció de l'article 55 de la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol.  
La disposició addicional quinta de la Llei 4/2005, de 17 de juny, de la Generalitat, de Salut Pública de la Comunitat Valenciana establix que l'Agència Valenciana de Salut, a més de les competències atribuïdes per la Llei 3/2003, de 6 de febrer, d'Ordenació Sanitària de la Comunitat Valenciana, tindrà les competències que la Llei 6/1998, de 22 de juny, d'Ordenació Farmacèutica de la Comunitat Valenciana, atribuïx a la Conselleria de Sanitat, excepte la potestat reglamentària que correspon al conseller de Sanitat.  
El Decret 191/2012, de 21 de desembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut, atribuïx al Servici d'Ordenació, Control i Vigilància de Productes Farmacèutics, de la Direcció General de Farmàcia i Productes Sanitaris, la funció de realitzar la gestió i coordinació del marc d'activitats, així com el control efectiu de l'organització i vigilància dels servicis d'urgència, torns de guàrdia, horaris, vacacions i de l'assistència prestada per les oficines de farmàcia i la resta de servicis i establiments farmacèutics.  
L'article 32 de la Llei 6/1998, de 22 de juny, d'Ordenació Farmacèutica de la Comunitat Valenciana, regula els horaris d'atenció al públic, servicis d'urgència i vacacions de les oficines de farmàcia.   
  
El Decret 187/1997, de 17 de juny, del Consell, sobre horaris, servicis d'urgència i vacacions de les oficines de farmàcia de la Comunitat Valenciana, en l'article 2, amb la redacció feta en la disposició final quinta del Decret Llei 2/2013, d'1 de març, del Consell, d'Actuacions Urgents de Gestió i Eficiència en Prestació Farmacèutica i Ortoprotètica, establix que les competències de la Conselleria de Sanitat, en esta matèria podran ser delegades en els col·legis oficials de farmacèutics de la Comunitat Valenciana.  
La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, regula el mecanisme de delegació competencial en l'article 13, establint al mateix temps les seues limitacions. Dins d'este mecanisme d'alteració competencial, es reconeix la denominada alteració intersubjectiva, que té lloc entre l'Administració pública i altres entitats o persones juridicopúbliques, entre les quals inclou l'Administració corporativa (col·legis professionals).  
En virtut d'això, resolc:  
I. Delegar en el Col·legi Oficial de Farmacèutics de la Província de Castelló les competències en matèria d'horaris, torns de guàrdia, servicis d'urgència i vacacions de les oficines de farmàcia de la província de Castelló.  
II. La tramitació d'estos expedients s'efectuarà d'acord amb el que establix la Llei 6/1998, de 22 de juny, d'Ordenació Farmacèutica de la Comunitat Valenciana, la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i el Decret 187/1997, de 17 de juny, del Consell, sobre horaris, servicis d'urgència i vacacions de les oficines de farmàcia de la Comunitat Valenciana.  
Les resolucions que s'adopten en esta matèria hauran d'assenyalar expressament que es dicten per delegació de la Direcció General de Farmàcia i Productes Sanitaris i ser comunicades immediatament a la mencionada direcció general. En tot cas, els servicis d'urgència han de comunicar-se abans del primer dia hàbil del mes de novembre de l'any anterior i els horaris, tant ordinaris com superiors a l'ordinari, abans del primer dia hàbil del mes d'octubre de l'any anterior.  
III. Les resolucions dictades pel Col·legi Oficial de Farmacèutics de la Província de Castelló, en l'exercici de les delegacions contingudes en esta resolució, no esgoten la via administrativa i es podran recórrer en alçada davant del secretari autonòmic de l'Agència Valenciana de Salut de conformitat amb el que preveuen els articles 114 i 115 de la Llei 30/1992, de 26 de novembre.  
IV. Les competències delegades per esta resolució s'entendran sense perjuí de la potestat de revocació o avocació d'estes.  
  
V. El que preveu esta resolució serà aplicable als procediments que en esta matèria inicien els col·legis oficials de farmacèutics a partir de la data d'entrada en vigor d'esta, així com als que es troben en tràmit en l'actualitat.  
  
València, 13 de setembre de 2013.- El director general de Farmàcia i Productes Sanitaris, José Luis Trillo Mata.